સુરતના ઉધનામાં નાટકમાં દર્શાવેલા સ્ટંટ અને દ્રશ્યો રિયલ લાઇફમાં ભજવવા જતા એક વિદ્યાર્થીએ પોતાનો જીવ ગુમાવ્યો છે. ઉધના વિસ્તારમાં ધોરણ 6માં અભ્યાસ કરતા વિદ્યાર્થીએ નાટકમાં ભજવાયેલ ફાંસીના દ્રશ્યને ઘરે ભજવતાં પોતાનો જીવ ગુમાવ્યો હોવાની ઘટના બહાર આવી છે. સુરતના ઉધના વિસ્તારમાં રહેતા ઓમ પ્રકાશ મહાલે નામના વિદ્યાર્થીએ સ્કુલેથી પરત આવી અચાનક ઘરે ફાસો ખાઈ લીધો હતો. ઓમના માતા-પિતાએ એક ઘટસ્ફોટ કર્યો કે સ્કુલમાં 15મી ઓગસ્ટે ભજવાયેલા નાટક 'શહિદ ભગતસિંહ'ને જોઈને જ તેમના બાળકે ફાંસો ખાઈ લીધો છે.